De fleste har vel fått med seg rakettangrepene fra Gaza mot Israel, nå har Israel svart med å ta ut Hamas militære leder. Er det en ny og blodig krig på gang?
Dette er jo historien som gjentar seg gang på gang, har situasjonen i Syria noe å si for det som skjer, eller er det bare det "vanlige" bråket?
Nå sier også Egypt at de ikke vil tolerere krigføring mot Gaza, så dette kan jo utvikle seg på et vis som starter en skikkelig bøtteballett..
Dette som nå er under oppseiling kan bli den første virkelig store krisen i forholdet mellom Israel og Gaza etter regimeskiftet i Egypt. Det blir derfor meget interessant å se hvordan Det muslimske brorskap vil forholde seg dersom situasjonen tilspisses ytterligere.
Nå... situasjonen på egyptisk side av grensen til Gaza, og forsåvidt i resten av Sinai også, har jo tilspisset seg betraktelig de siste par måneder grunnet et rett sammensurium og gjerne sammenblanding av islamistpakk under diverse navn og former motivert av global jihad og eller hva uttrykk som er "in" om dagen, politisk motiverte sympatisører for den palestinske sak og et Midtøsten uten en jødisk stat midt i seg og beduiner som driver med ymse smugling (inkludert menneskesmugling av afrikanske flyktninger inn til Israel) og som nå ser inntektsgrunnlaget sitt truet. Sistnevnte har ingen problemer med å sko Gaza med våpen og ammunisjon, og har vel så gjerne økonomiske framfor ideologiske motiver for dette. Egyptiske sikkerhetsstyrker, ledet av et egypt som ledes av DMB, har jo tatt en del tap... de siste par måneder, og disse sikkerhetsstyrkene har jo svart tildels hardt tilbake.
Fortsetter det slik med terroristaktivitet på/fra egyptisk side mot egyptiske styrker, så tror jeg selv DMB når et metningspunkt etter hvert og selv vil gjøre noe stort på Sinai - som fort kan bli mer brutalt og hardhendt enn hva Israel foretar seg inne på Gaza.
Status quo tipper jeg, Gaza er og forblir et hull med lort som ingen av partene, les Egypt og Israel, vil ha, og som begge partene nok innerst inne helst ser at magisk forsvinner uten videre seremoni. Med det, uansett hva Israel nå kommer til å foreta seg, så tror jeg nok at Egypt egentlig går og ønsker seg en Operasjon Rusken der inne, men kan som en arabisk nasjon ladet av et konservativt religiøst parti selvsagt ikke ytre noe slikt utad - og kjører da på motsatt. DMB er nok, per nå ihvertfall, heller ikke interessert i en "War Of Attrition Mark2" mot Israel, med det dette utvilsomt blir å følge med seg av Israelske offensive aksjoner/operasjoner inne på egyptisk territorium.
Da står man vel igjen med et egypt med tre muligheter: Invadere Israel, med hjelp fra andre, inngå "fredsavtaler" med slaskene inne på Sinai og støtte disse (da i større grad enn nå vil jeg tro) sin virksomhet inn mot Israel eller å klage sin nød og protestere på det sterkeste til FN. Alternativ 1 vil dem tape, og det vet dem, alternativ 2 vil i beste fall være en irritasjon for Israel sin del, som vil føre til Israelske motaksjoner - og der Egypt også vil spille høyt ved at disse slasken på lønningslisten på sikt gjerne vil bli betalt bedre av andre eller selv finne sine grunner for å skape bry for Egypt - og alternativ 3 vil Israel drite fint i, som vanlig og gjerne berettiget, utifra hvem man spør.
Ja, men har ikke Egypt problemer nok på hjemmebane, tør de gjøre annet enn å rasle med sablene og være store i kjeften?
Det er jo bare flaks at ikke flere liv har gått tapt inne i Israel, har jo vært en jevn strøm av raketter over grensen, Iron Dome har tatt noen, mens andre har truffet ubebodde strøk eller åpne plasser. Treffsikkerheten på Hamas sine raketter er vel så som så, ca retning og ca avstand...
Den største faren for Israel nå er vel kanskje angrep på israelske mål i andre land, samt at vestlig media fordømmer dem. Vi skal vel heller ikke se bort fra at Hezbollah i Libanon også benytter anledningen til å drive litt faenskap over grensen.
Men om de klarer å kartlegge hvor de skyter fra kommer det nok fort noen og banker på døren hos dem på bakkenivå om de ikke kan tas fra lufta. Kan ikke forstå annet enn at det allerede er bakkemannskaper inn i Gaza, men gjerne ikke de største panseravdelingene..
Militært har vi sett det samme mange ganger før - kommandosentraler gjemmes i boligblokker og skoler, mens raketter skytes ut så nært sivile bygg som mulig. For Hamas er det et vinn-vinn: enten tør ikke Israel angripe, av frykt for sivile skader, og da kan Hamas fortsette som før. Eller de angriper og treffer sivile mål, noe som gir Hamas anledning til å kjøre inn vestlige journalister for å vise hvor fæle de israelske aggressorene er.
...Hvilket ikke er det samme som å si at jeg mener Israel gjør alt riktig her, men Hamas er SVÆRT kyniske når det gjelder å bruke sin egen sivilbefolkning som sjakkbrikker.
Men samtidig har jo IDF et ansvar overfor egne innbyggere, de må jo stoppe disse rakett angrepene, det beste hadde jo vært om palestinerne selv kvittet seg med Hamas og andre som avfyrer raketter. Uansett hva de gjør så blir det galt og som du sier det er en win win situasjon for Hamas uansett hva Israel gjør.
Flere nyhetssteder melder nå om rakett nedslag rett sør for Tel Aviv, 12-14 km sør. Dette lover ikke bra, hvis Hamas nå begyner å treffe tett befolkede områder, tror jeg svaret blir knallhard tilbake, noe de sivile på Gaza kommer til å måtte svi for. Hamas rottene har nok søkt dekning for lengst.
Siden vi er inne på hamas og israel, er det noen som kan forklare meg hva som egentlig skjedde under valget i palestina sist, det som alle ble så sure på?
Noe som igjen har ført til at ekstremister på begge sider har fått økt oppslutning, i Israel ved høyrevridd politikere som utenriksministeren og andre gæringer. En suppe uten like hele greia der nede nå, på begge sider.